ליידי איי

ליידי איי (באנגלית: Lady A), בעבר ליידי אנטבלום, הוא הרכב קאנטרי מטנסי שבארצות הברית שקם בשנת 2006. בהרכב שלושה חברים: צ'ארלס קלי, דייוויד הייווד והילרי סקוט. ההרכב, שהחל לפעול ב-2006, הוציא עד כה שני אלבומי אולפן: "Lady Antebellum" ו-"Need You Now". מרבית השירים שיצאו כסינגלים הופצו בארצות הברית ובקנדה בלבד, אך שני שירים יצאו בהפצה בינלאומית: "I Run to You" ו-"Need You Now". ליידי אנטבלום היו מועמדים 10 פעמים לפרס גראמי וזכו בשישה פרסים, שניים מתוכם בקטגוריות הנחשבות "הקלטת השנה" ו"שיר השנה". ליידי אנטבלום הוקמה בנאשוויל שבטנסי בידי צ'ארלס קלי, דייוויד הייווד והילרי סקוט. המילה "אנטבלום" היא מילה לטינית שמשמעותה "לפני המלחמה", ובארצות הברית הכוונה בדרך כלל ל"לפני מלחמת האזרחים". שם הלהקה "ליידי אנטבלום" נבחר כאשר השלישייה הצטלמה בפרנקלין, טנסי, שם קיימים מבנים רבים מן התקופה שלפני מלחמת האזרחים. צ'ארלס קלי הסביר להילרי סקוט על משמעות המילה, ואז החליטו השלושה לבחור במילה כשמם. השלישייה רצתה להוסיף לשם מילה נוספת, ולצורך כך הם ניסו מספר מילים, והמילה "ליידי" הייתה המתאימה ביותר בעיניהם. הלהקה הופיעה במקומות ציבוריים בנאשוויל עד שחתמו ביולי 2007 בחברת התקליטים Capitol Records. זמן קצר לאחר ההחתמה ביקש האמן ג'ים בריקמן מהשלישייה להשתתף בשירו "Never Alone". השיר שיצא כסינגל הגיע למקום ה-14 במצעד המבוגרים של הבילבורד. באמצע 2007 כתבה הלהקה שיר לתוכנית הריאליטי של MTV "הוליווד הילס". בתחילת אוקטובר 2007 יצא בארצות הברית הסינגל הראשון שהלהקה הוציאה לבדה – "Love Don't Live Here". הסינגל הגיע בשיאו למקום השלישי במצעד שירי הקאנטרי של הבילבורד ולמקום ה-53 במצעד הבילבורד הוט 100. הסינגל נכלל באלבום הבכורה של הלהקה, שנקרא בשמה "Lady Antebellum". האלבום "Lady Antebellum", שיצא ב-15 באפריל 2008, הגיע בארצות הברית בשיאו למקום הראשון במצעד אלבומי הקאנטרי ולמקום הרביעי במצעד האלבומים הכללי. באוקטובר 2009 הגיע האלבום למעמד אלבום פלטינה בארצות הברית, כשנמכר בלמעלה ממיליון עותקים. בסך הכל נמכר האלבום בארצות הברית בלמעלה מ-1,820,000 עותקים. חודשיים לאחר יציאת האלבום, ב-9 ביוני 2008, יצא מתוכו סינגל נוסף – "Lookin' for a Good Time", ובינואר 2009 יצא הסינגל "I Run to You".‏ "I Run to You" הגיע למקום הראשון במצעד הקאנטרי של הבילבורד ולמקום ה-27 במצעד ההוט 100. השיר נכלל גם בגרסה הבינלאומית של האלבום Need You Now. ב-24 באוגוסט 2009 הוציאה הלהקה את הסינגל "Need You Now". השיר, שהיה המצליח ביותר של הלהקה, עת נמכר בלמעלה מחמישה מיליון עותקים, הגיע למקום הראשון במצעד הקאנטרי של הבילבורד ולמקום השני במצעד ההוט 100. בישראל היה השיר למושמע ביותר בשנת 2010. ב-11 בינואר 2010 יצא הסינגל "American Honey" שהגיע אף הוא למקום הראשון במצעד הקאנטרי של הבילבורד. ב-26 בינואר 2010 יצא האלבום השני של הלהקה "Need You Now". האלבום הגיע למקום הראשון במצעד מכירות האלבומים של הבילבורד הבילבורד 200, ובמצעדי אלבומים ברחבי העולם, בהם בקנדה, בניו זילנד ובדרום אפריקה. בסך הכל מכר האלבום בארצות הברית למעלה מ-3,000,000 עותקים, וברחבי העולם היה לאלבום השני הנמכר ביותר בשנת 2010. ב-31 במאי 2010 יצא מתוך האלבום סינגל נוסף בשם "Our Kind of Love" שהגיע גם הוא למקום הראשון במצעד הקאנטרי של הבילבורד, וב-4 באוקטובר יצא הסינגל הרביעי מתוך האלבום – "Hello World". באוקטובר 2010 הוציאה הלהקה מיני-אלבום בשם "A Merry Little Christmas" שכלל חמישה קאברים ושיר מקורי אחד העוסקים בחג המולד. בטקס פרסי גראמי ה-53, שהתקיים ב-13 בפברואר 2011 זכתה הלהקה בחמישה פרסים, בהם הפרסים הנחשבים "תקליט השנה" ו-"שיר השנה", ונחשבה לזוכה הבולטת של הטקס באותה שנה. בשנת 2011 החלו חברי הלהקה לעבוד על אלבומם השלישי "Own the Night". הסינגל הראשון מתוכו, "Just a Kiss", יצא ב-2 במאי 2011, נמכר בלמעלה משני מיליון עותקים והגיע למקום הראשון במצעד שירי הקאנטרי של הבילבורד ולשביעי במצעד ההוט 100. באוגוסט 2011 יצא סינגל נוסף מתוך האלבום "We Owned the Night" שהצליח פחות מקודמו, אך הגיע גם הוא למקום הראשון במצעד שירי הקאנטרי של הבילבורד. ומספר שבועות לאחריו, ב-13 בספטמבר 2011, יצא האלבום "Own the Night". האלבום הגיע למעמד פלטינה בארצות הברית ובקנדה והגיע למקום הראשון במצעד האלבומים הבילבורד 200 ובשני מצעדי אלבומים נוספים של הבילבורד וכן למקום הראשון במצעד האלבומים הקנדי. בדצמבר 2011 הוציאה הלהקה את הסינגל "Dancin' Away with My Heart". באוקטובר 2012 הוציאה הלהקה את האלבום On This Winter's Night לכבוד חג המולד. ב-2013 הוציאה הלהקה את האלבום "Golden" שהצליח גם הוא להגיע למקום הראשון בבילבורד 200 ובמצעד אלבומי הקאנטרי בארצות הברית, אבל לא זכה להצלחה דומה לשל קודמיו והגיע רק לאלבום זהב בארצות הברית ובקנדה (ולא לפלטינה). בעקבות מחאות ג'ורג' פלויד, הודיעה הלהקה ב-11 ביוני 2020 כי הם משנים את שמם ל"ליידי איי". המושג "אנטבלום" מתייחס לתקופה שלפני מלחמת האזרחים בדרום ארצות הברית הקשור לעבדות ועבודות החקלאות שנעשו באזור. 2008: Lady Antebellum 2010: Need You Now 2011: Own the Night 2012: On This Winter's Night 2013: Golden 2014: 747 2017: Heart Break 2019: Ocean 2010: Need You Now Tour 2011–2012: Own the Night Tour 2014: Take Me Downtown Tour 2015: Wheels Up Tour 2017: You Look Good World Tour 2020: Ocean 2020 Tour מאז 2008, בה הוציאו את הדיסק הראשון שלהם, זכו חברי ליידי אנטבלום והיו מועמדים למספר פרסים: פרסי גראמי – היו מועמדים עשר פעמים, מתוכן זכו שש פעמים. פרסי המוזיקה האמריקאית – היו מועמדים חמש פעמים, מתוכן זכו פעם אחת בקטגוריית הופעת הקאנטרי הטובה ביותר (להרכב או לצמד) על השיר I Run to You. פרסי האקדמיה למוזיקת קאנטרי – היו מועמדים שבע פעמים, מתוכן זכו ארבע פעמים. פרסי איגוד מוזיקת הקאנטרי – היו מועמדים שמונה פעמים, מתוכן זכו חמש פעמים. פרסי הקאנטרי האמריקאי – היו מועמדים שבע פעמים מתוכן זכו ארבע פעמים. פרסי בחירת הנוער – היו מועמדים שלוש פעמים, מתוכן זכו פעם אחת. פרסי בחירת הקהל – היו מועמדים פעם אחת. מדיה וקבצים בנושא ליידי איי בוויקישיתוף אתר האינטרנט הרשמי של ליידי איי (באנגלית) ליידי איי, ברשת החברתית פייסבוק ליידי איי, ברשת החברתית אקס (טוויטר) ליידי איי, ברשת החברתית אינסטגרם ליידי איי, סרטונים בערוץ היוטיוב ליידי איי, במסד הנתונים הקולנועיים IMDb (באנגלית) ליידי איי, באתר אפל מיוזיק (באנגלית) ליידי איי, באתר ספוטיפיי ליידי איי, באתר סאונדקלאוד (באנגלית) ליידי איי, באתר Last.fm (באנגלית) ליידי איי, באתר AllMusic (באנגלית) ליידי איי, באתר MusicBrainz (באנגלית) ליידי איי, באתר דיזר ליידי איי, באתר Discogs (באנגלית) ליידי איי, באתר Songkick (באנגלית) ליידי איי, באתר Genius ליידי איי, באתר SecondHandSongs ליידי איי, באתר בילבורד (באנגלית) אתר הלהקה (באנגלית) ליידי אנטבלום בסידי טאוור של רדיו מוסיכיף 69FM. Capitol signs Lady Antebellum באתר Country Standard Time ליה פן, השיר Need You Now של ההרכב האמריקאי "ליידי אנטבלום" - המושמע ביותר ב-2010, באתר הארץ, 28 בדצמבר 2010 מתן אברמוביץ', האלבום הנמכר ביותר בעולם ב-2010: "Recovery" של אמינם, באתר הארץ, 6 בינואר 2011 טל פרי, ‏יש עוד ליידי באולם: סיכום האירועים בטקס פרסי הגראמי 2011, באתר גלובס, 14 בפברואר 2011 קוסרקלי, ג'ו. "Lady Antebellum, Hit Country Trio, Changes Its Name in Wake of Protests". הניו יורק טיימס (באנגלית אמריקאית). ISSN 0362-4331. "51st Grammy Awards – 2009". rockonthenet.com. נבדק ב-20 באפריל 2010. {{cite web}}: (עזרה) "52nd Grammy Awards – 2010". rockonthenet.com. נבדק ב-20 באפריל 2010. {{cite web}}: (עזרה) (הערה: במועמדות על שיר הקאנטרי הטוב ביותר הלהקה מוצגת בשמות חבריה) "American Music Awards: 2010 Nominees". ABC. אורכב מ-המקור ב-2010-10-23. נבדק ב-9 בנובמבר 2010. {{cite web}}: (עזרה) 2010 Winners באתר American Music Awards "Taylor Swift, Lady Antebellum and Jack Ingram Discuss Their ACM Wins". CMT. 20 במאי 2008. נבדק ב-26 במאי 2008. {{cite web}}: (עזרה) "Miranda Lambert, Lady Antebellum, Carrie Underwood Reign at ACM Awards". CMT.com. נבדק ב-20 באפריל 2010. {{cite web}}: (עזרה) "Brad Paisley, Carrie Underwood Reflect on Wins at CMA Awards". נבדק ב-20 באפריל 2010. {{cite web}}: (עזרה) "Lady Antebellum Discuss New Music, New Tour, New Friends at CMA Awards". CMT. נבדק ב-20 באפריל 2010. {{cite web}}: (עזרה) "American Country Awards Nominees Announced". Country Music Fever. אורכב מ-המקור ב-2012-03-23. נבדק ב-18 באוקטובר 2010. {{cite web}}: (עזרה) "Teen Choice Awards". TeenChoice. אורכב מ-המקור ב-2011-06-09. נבדק ב-15 ביולי 2010. {{cite web}}: (עזרה) "People's Choice Awards 2011 Nominees". Sycamore Productions Inc. נבדק ב-10 בנובמבר 2010. {{cite web}}: (עזרה) "2010 ACM AWARDS". CMT.com. נבדק ב-20 באפריל 2010. {{cite web}}: (עזרה) עינב שיף‏, קארי אנדרווד וליידי אנטיבלום כבשו את טקס פרסי הקאנטרי - וואלה תרבות, באתר וואלה, 19 באפריל 2010 "CMA Awards Nominees. See Who Wins Wed., Nov 10 on ABC!". CMA. נבדק ב-5 בספטמבר 2010. {{cite web}}: (עזרה) "Miranda Lambert, Brad Paisley shine at the CMAs". The Gazette. נבדק ב-11 בנובמבר 2010. {{cite web}}: (עזרה)(הקישור אינו פעיל) Academy of Country Music | Winners, www.acmcountry.com (באנגלית)